41. ΝΟΜΟΣ υπ’ αριθ. 4493 της 31 Δεκ. 1965/4 Ιαν. 1966 (ΦΕΚ Α΄ 1) Περί παρατάσεως της ισχύος της Νομοθεσίας «περί αναγκαστικής εισδοχής ποιμνίων εις βοσκάς». Άρθρον μόνον.-1.Παρατείνεται η ισχύς της, δια των υπ’ αριθ. 3889/1958, 3958/1959, 4098/1960 και 4424/1964 Π.Δ/των διαμορφωθείσης Νομοθεσίας «περί αναγκαστικής εισδοχής ποιμνίων» δι’ εν εισέτι έτος, ήτοι δια τας κτηνοτροφικάς περιόδους, χειμερινήν μεν 1965-1966, θερινήν δε 1966. 2.Η αναγκαστική εισδοχή χωρεί δι’ αποφάσεως του οικείου Νομάρχου επί των υπολοίπων μετά την κάλυψιν των κτηνοτροφικών αναγκών του ιδιοκτήτου εκτάσεων, έκαστος δε επανακρινόμενος ως προστατευτέος εισάγεται μόνον επί του λειβαδίου ούτινος εποιήσατο χρήσιν κατά την προηγουμένην αντίστοιχον κτηνοτροφικήν περίοδον κατ’ εφαρμογήν της περί αναγκαστικής εισδοχής ποιμνίων νομοθεσίας και δια τα ζώα ουχί πλείονα τον αριθμόν και είδος, άτινα εισήγαγε κατά την προηγουμένην κτηνοτροφικήν περίοδον. 3.Η περί αναγκαστικής εισδοχής ποιμνίων αίτησις υποβάλλεται προκειμένου μεν περί χειμερινών βοσκών μέχρι και της 15ης Ιανουαρίου, προκειμένου δε περί θερινών βοσκών μέχρι και της 31ης Μαρτίου, των προθεσμιών τούτων δυναμένων να παραταθώσι δι’ αποφάσεως του Υπουργού της Γεωργίας. Η έκδοσις της σχετικής αποφάσεως του Νομάρχου δέον όπως συντελεσθή εντός 30 ημερών από της λήξεως εκάστης των ανωτέρω δύο προθεσμιών υποβολής αιτήσεων. 4.Δια πράξεως του Υπουργικού Συμβουλίου εκδιδομένης επί τη προτάσει των Υπουργών Γεωργίας και Εσωτερικών δύναται η ανωτέρω αναγκαστική εισδοχή να παραταθή δι’ εν εισέτι έτος ήτοι δια την χειμερινήν κτηνοτροφικήν περίοδον 1966-67 και την θερινήν 1967. 5.Το κατά τ’ άνω μέτρον της αναγκαστικής εισδοχής δεν εφαρμόζεται επί εκτάσεων κηρυχθεισών υπό της Δασικής Αρχής ως αναδασωτέων. 6.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 354(γ) Τεύχος 367-Σελ.50 